Ծնվել է 1951թ. հոկտեմբերի 23-ին, Լենինականում (այժմ՝ Գյումրի): 1974թ. ավարտել է Երևանի գեղարվեստաթատերական ինստիտուտը: 1975-91թթ եղել է Լենինականի դրամատիկական թատրոնի (այժմ՝ Գյումրիի Վ.Աճեմյանի անվան) բեմադրող-ռեժիսոր, 1991-93թթ և 1995-96թթ՝ Երևանի Գ.Սունդուկյանի անվան ազգային ակադեմիական թատրի բեմադրող-ռեժիսոր, որոշ ժամանակ՝ ստեղծագործական հարցերով փոխտնօրենը, 1993-95թթ՝ Ստեփանակերտի Վ.Փափազյանի անվան, 2000-03թթ՝ Աշտարակի դրամատիկական թատրոնների գեղարվեստական ղեկավարը: Թատրոնում բեմադրել է՝ Հ.Պարոնյանի «Շողոքորթն», «Ատամնաբույժն արևելյան», «Ամուսնություն», Ա.Շիրվանզադեի «Եվգինե», «Պատվի համար», Ա.Պուշկինի «Քարե հյուրը», «Ժլատ ասպետը», Ռ.Քիպլինգի «Մաուգլի», Ս.Ալյոշինի «Ամեն ինչ մնում է մարդկանց», Գ.Մարկովի «Այսօրվա նորություններից», Ա.Քալանթարյանի «Թիկունք», Մ.Քեշիշյանի «Գլխապտույտ», Ժ.Անանյանի «Թռչող ափսեից իջած մարդը», «Սրբապատկեր», Վ.Հակոբյանի «Արցախյան բալլադ», Հ.Լալայանցի «Вечер в Савойе» ներկայացումները: 1975-91թթ դասավանդել է Լենինականի թատրոնի դերասանական ստուդիայում, 1996-2015թթ՝ Երևանի թատրոնի և կինոյի պետական ինստիտուտում: 2012թ-ից Երևանի Խ.Աբովյանի անվան հայկական պետական մանկավարժական համալսարանի ռեժիսուրայի ամբիոնի դոցենտ է: Հայաստանի թատերական գործիչների միության անդամ է: